Gu-cheon.
Awak tak apa-apa?
Ada sebab hantu Putera Mahkota menyeru hantu wabak.
Malapetaka besar akan menimpa seluruh istana.
Tuanku, singgahsana itu hanya untuk…
Nyawa baginda raja dalam bahaya.
Tuanku.
- Itu tidak… - Beta tahu semuanya.
Hantu itu mahu membunuh baginda.
Tiada sesiapa selain beta yang layak duduk di takhta kosong ini.
Tiada sesiapa selain beta.
Hanya betalah
yang mampu melindungi istana dan keluarga diraja ini!
Hanya beta seorang sahaja!
Beta seorang sahaja…
Beta seorang sahaja yang boleh melindungi mereka.
Beta sahaja…
- Tuan Bendahara! - Tuan!
Tuan Bendahara!
- Tuan! - Tuan!
Tuan Bendahara tak apa-apa?
THE EAST PALACE
Mungkinkah kejadian di istana ada kaitan dengan Putera Mahkota?
Gu-cheon?
Gu-cheon.
Apa awak cakap tadi?
Keadaan di istana semakin meruncing, tapi awak pun nampak lemah.
Sebab hantu Putera Mahkota dah semakin kuat.
Jadi, saya akan kurung dia di dalam peti ini.
Kurung? Kenapa tak hantar rohnya ke alam mati?
Itu mustahil. Dia dah makan hantu wabak.
Jadi, roh mereka dah bersatu.
Aduhai.
Jangan pandang macam saya dah nak mati.
Jangan berkerut. Nampak hodohlah.
Awak nampak tak sihat sejak guna mata gwi-mae.
Jangan lupa kejadian dengan gwi-mae di telaga…
Awak takut saya lupa diri dan bunuh orang?
Jangan risau.
Mengurung hantu seratus kali lebih mudah daripada memusnahkannya.
Itu pun dah memadai.
Awak boleh buat, bukan?
Upacara menenangkan roh akan mudahkan kerja saya.
Kalau kita tenangkan roh mangsa wabak,
hantu Putera Mahkota akan lemah.
Biar saya temankan awak balik.
Tak perlu. Saya tak sakit.
Tapi awak sakit.
Semuanya akan berakhir malam ini.
Betul. Apa-apa jadi pun, kita kena buat juga.
Apa awak nak buat selepas tinggalkan istana?
Saya akan minum sampai mabuk dan tidur berhari-hari.
Bukan itu maksud saya.
Apa rancangan hidup awak?
Apa awak nak buat nanti?
Saya tak pernah terfikir.
Tapi saya akan balik ke kuil.
Apa? Awak kata awak benci tok sami.
Kenapa nak balik ke sana?
Sebenarnya,
kira-kira satu batu di tenggara kuil,
ada sungai di sepanjang tebing curam.
Di situlah…
ibu saya terkorban.
Kalau saya mati pun, saya tak boleh tinggalkan kuil itu.
Maafkan saya.
Sebab libatkan awak dalam hal hantu istana.
Ini bukan masalah awak pun…
Selepas dah habis gunakan saya, baru nak minta maaf?
Sampai ke sudah awak menyakitkan hati saya.
Menyesal saya cuba buat baik.
Malam ini, kau akan mati.
Budak yang tak mati bersama ibunya dulu.
Yang tak sepatutnya ditakdirkan hidup.
Yang bukan manusia atau hantu.
Malam ini, kau akan mati.
Budak yang tak mati bersama ibunya dulu.
Yang tak sepatutnya ditakdirkan hidup.
Yang bukan manusia atau hantu.
Kau akan mati…
Apa kata Gosuyeochil itu?
Kura-kura, kura-kura
Keluarkanlah kepalamu
Kalau kamu enggan
Aku panggang dan makan kamu
Dah nak siapkah?
Upacaranya bakal bermula pada Waktu Lembu.
Dah nak siap.
Saya dah fikir masak-masak.
Saya nak ikut awak ke Alam Gwi.
Saya dah banyak kali cakap
awak takkan selamat di sana.
Lupakan saja niat awak.
Semuanya dah sedia.
Saya nak keluar.
Tunggu dulu.
Minumlah.
Ubat ini memulihkan tenaga Yang.
Ramuannya sukar dicari.
Susah-susah saja…
Lain kali, berilah awal-awal.
Pahitnya.
Ada apa-apa saya boleh tolong?
Tak ada.
Tuan Puteri.
Awak pun jadi sasaran hantu Putera Mahkota.
Jangan biar dia jumpa awak.
Kenapa?
Sebelum datang ke sini,
saya pergi ke bilik nenda saya.
Kenapa awak ke sana?
Awak benci dia…
Awak takkan sedar selama setengah hari.
Kenapa?
- Kenapa… - Saya sendiri pun tak tahu.
Selepas dengar gwi-mae itu kata awak mati malam ini,
saya bertindak tanpa berfikir.
Awak saja yang saya boleh percaya dan harapkan.
Jadi…
saya takkan biarkan saja awak mati.
Saya akan selamatkan awak
walaupun nyawa saya tergadai.
Terima kasih kerana melindungi saya.
Mulai saat ini,
saya akan ambil alih tugas awak.
Upacara menenangkan roh akan bermula.
Nampaknya pawang itu ada rancangan bijak.
Tuanku.
Jangan timbulkan kekecohan.
Putera Mahkota dah muncul.
Akhirnya, kau jadi ak-gwi juga.
Jangan berani masuk campur.
Mesti kau rasa teraniaya.
Aku faham perasaan kau.
Mana tidaknya, ayahanda sendiri yang bunuh kau.
Kakanda!
Ayah buang aku sebab aku boleh dengar suara orang mati
dan biarkan ibu aku mati sendirian.
Aku pun benci ayahanda. Kakanda!
Aku dah kata jangan masuk campur.
Saya takkan biarkan saja awak mati.
Walaupun nyawa saya tergadai.
Kau nak larang aku?
Ini saja cara untuk selamatkan Tuan Puteri.
Kalau dia rela korbankan nyawa demi aku,
aku pun rela berkorban.
Sejak lahir,
manusia sentiasa bergerak menuju saat kematian.
Darjat seseorang
atau perwatakannya
tidak penting.
Lambat-laun, maut pasti datang menjemput.
Oleh itu, usahlah bersedih
atau rasa dizalimi.
Patutlah istana diselubungi tenaga Yin.
Rupanya, kaulah puncanya.
Wahai Gwi-mae azali.
Aku sanggup tunaikan
apa jua kemahuanmu.
Sebagai balasan,
berilah aku kuasamu
untuk aku selamatkan Tuan Puteri.
Lama lagikah, Tuanku?
Untuk menghentikan wabak,
beta letakkan kamu yang tak berdaya di hadapan mata pedang.
Beta musnahkan takdir kamu
tanpa meminta izin kamu.
Namun, beta tak mampu menghalang apa-apa.
Yang beta dengar hanyalah ratapan kamu yang penuh dendam.
Dosa ini takkan sekali-kali…
terampun.
Beta tak harapkan kamu ampunkan beta.
Seandainya kamu mahu…
cabutlah nyawa beta sekarang juga.
Namun, jika kamu benarkan beta hidup,
beta akan menjaga orang yang kamu tinggalkan.
Ibu bapa kamu,
adik-beradik kamu,
anak-anak kamu
dan semua saudara-mara kamu.
Beta akan jaga sehingga akhir hayat…
sebagai bapa tanah air ini.
Walaupun dosa ini tak mampu beta tebus semasa hidup,
beta akan menebusnya berulang kali di alam mati.
Jadi, hapuskanlah dendam yang membelenggu…
dan berangkatlah ke alam mati.
Tinggalkan belenggu yang membebankan itu
di dunia ini…
dan berangkatlah…
ke alam sana.
Dari tadi aku tunggu hantu wabak pergi dari sini.
Mustahil…
Mustahil ia berakhir begini.
Kau nak bunuh ayah kau sangatkah?
Aku pula…
Aku pula terseksa selama ini kerana yakin aku yang bunuh ibu aku.
Aku takut dosa itu jadikan aku ak-gwi,
jadi aku gagahkan diri untuk hidup
supaya aku tak jadi macam kau.
Tapi kenapa kau pula sanggup jadi ak-gwi…
Aku nak jadi raja.
Tapi semua itu tak penting lagi.
Istana yang tak izinkan aku menjadi raja ini…
Semua rakyat yang hina…
Semua warga istana…
dan semua yang di luar tembok istana…
Aku akan bunuh semuanya.
Aku seboleh-bolehnya cuba elak daripada musnahkan roh kau.
Kau tak boleh musnahkan aku.
Jika kau musnahkan roh seseorang,
kau pun akan menjadi ak-gwi.
Aku tahu.
Tapi kalau aku tak bunuh kau,
sumpahan ini takkan terhapus dan Tuan Puteri akan mati.
Sejak aku bertemu Gwi-mae azali,
aku dah bersedia untuk jadi ak-gwi!
Semuanya dah berakhir.
Tuan!
Ketua Sida-sida Kim!
Tuanku.
Gu-cheon!
Ambillah semua saki-baki tenaga Yang saya…
untuk kembali.
Gu-cheon, bangunlah.
Gu-cheon.
Ambillah tenaga Yang saya.
Awak tak boleh mati begini.
Saya takkan lepaskan awak.
Tidak.
Tolonglah.
Gu-cheon.
Cukuplah.
Alang-alang dah jadi begini,
mari kita lawan habis-habisan.
Aku dah jadi ak-gwi pun.
Daripada roh aku dimakan gwi-mae, lebih baik aku…
Tuanku.
Tiada kes wabak dilaporkan lagi.
Upacara di setiap wilayah berjalan lancar
dan keadaan telah kembali reda.
Baiklah.
Kamu boleh beredar.
Tuanku.
Malapetaka aneh di istana sejak beberapa hari lalu
sudah berhenti.
Mari berangkat.
Namun begitu,
Ratu Balu yang telah berpindah ke kediaman peribadinya
sudah hilang kewarasan.
Bagaimana dengan Putera Iksang?
Dia disiasat secara sulit
kerana memanggil pawang untuk menyihir Tuanku.
Baiklah.
Kamu boleh beredar.
Sudah tiga hari berlalu.
Kak Saeng-gang.
Mungkin kita dah patut berhenti berharap.
Dulu pun kita sangka dia mati,
tapi dia sedar semula.
Walaupun Gu-cheon kuat…
Semua orang kata
dia dah mati.
Jangan menangis.
Dia belum mati.
Lihatlah.
Budak itu menangis.
Berhentilah buat orang susah hati
dan kembalilah.
Kalau awak tak jumpa jalan pulang…
bunyikan loceng supaya saya boleh cari awak.
Ggeomeoksali.
Itu namanya Ggeomeoksali. Ia bukan makhluk biasa-biasa.
Ia menumpang pada orang hidup dan menyedut tenaga Yang.
Orang hidup…
Dia masih hidup.
Kira-kira satu batu di tenggara kuil,
ada sungai di sepanjang tebing curam.
Di situlah
ibu saya terkorban.
Kalau saya mati pun, saya tak boleh tinggalkan kuil itu.
Tolonglah…
Saya dah agak awak di sini.
Semuanya dah selesai.
Awak boleh tinggalkan istana
seperti yang awak hajatkan.
Jadi,
jangan tinggal di sini sendirian
dan pulanglah dengan saya.
Awak kata awak hidup tanpa tujuan dan sekadar menanti maut.
Tapi teruskanlah hidup.
Jadilah hantu bernyawa pun.
Tapi teruskanlah hidup!
Awak dengar tak?
Awak kata nyawa awak lebih penting daripada segalanya.
Awak ingat saya sukakah…
awak korbankan nyawa demi saya?
Tak guna.
Balik sekarang sebelum aku seret kau keluar!
Tuan Puteri.
Aduhai.
Bisingnya.
Awak menangis lagi.
Kamu berjaya pulang.
Sudahkah kamu bersedia untuk pergi?
Ya, Tuanku.
Tetapi…
meriahnya majlis perpisahan patik.
Tuanku sebenarnya tiada niat untuk lepaskan saya semudah ini, bukan?
Beta tahu semua kejadian misteri
yang kamu alami di sini.
Kamu juga tahu
terlalu banyak rahsia istana dan rahsia beta.
Bukan begitu?
Bangun.
Manusia sentiasa berubah
selepas dapat kemahuannya.
Janji Tuanku tak bermakna langsung.
Apa pula yang kamu nampak?
Hantu raja-raja dahulu
dan putera-putera yang tak sempat menaiki takhta
berkeliaran di sini.
Kamu boleh beredar dari sini.
Tuanku lepaskan patik?
Kita lihatlah nanti.
Raja takkan tiba-tiba ubah fikiran dan bunuh aku, bukan?
Aduhai.
Kenapa awak belum pergi?
Awak sayang nak tinggalkan istana?
Awak nak ke mana?
Saya nak ikut awak.
Apa?
Kenapa?
Awak bersusah payah bantu selesaikan masalah saya.
Kini saya nak membalas budi pula.
Aduhai.
Kerjanya tak mudah.
Kalau susah nanti, jangan merungut pula.
Mari kita pergi.
Aduhai.
THE EAST PALACE
Terjemahan sari kata oleh FZA